                                                  ROMÂNIA

JUDEŢUL BUZĂU

MUNICIPIUL BUZĂU

 CONSILIUL LOCAL 

H O T Ă R Â R E

privind aprobarea hărţilor strategice de zgomot  
pentru municipiul Buzău
        Consiliul Local al Municipiului Buzău, judeţul Buzău, întrunit în şedinţă ordinară;  

        Având în vedere:

         - referatul de aprobare al Primarului municipiului Buzău, înregistrat sub nr. 423/CLM/14.12.2020;
         - raportul de specialitate nr. 136.677/14.12.2020 al Direcției Tehnice din cadrul aparatului de specialitate al primarului municipiului Buzău;

- avizul Comisiei pentru amenajarea teritoriului, urbanism, administrarea domeniului public și privat al municipiului;
          - prevederile Legii nr. 121/2019 privind evaluarea şi gestionarea zgomotului ambiant;
          - avizul favorabil nr. 14751/28.10.2020 al Agenţiei pentru Protecţia Mediului Buzău  pentru aprobarea hărţilor strategice de zgomot, înregistrată la primăria municipiului Buzău la nr. 121.896/05.11.2020;

            - adresa Ministerului Mediului nr. 1673/GLG/19.06.2019 privind refacerea hărților strategice de zgomot și a planului de acțiune pentru aglomerarea Buzău, înregistrată la primăria municipiului Buzău la nr. 75.324/24.06.2019.
        În temeiul art. 129, alin. (1), (2), lit. b) și d), alin. (4), lit. f), alin. (7), lit. i) şi art. 139, alin. (1), coroborat cu art. 5, lit. ee), art. 196, alin. 1, lit. a) din O.U.G nr. 57/2019 privind Codul Administrativ, cu modificările și completările ulterioare,                                    
                                            H O T Ă R Ă Ș T E :
        Art.1.- Se aprobă hărţile strategice de zgomot pentru municipiul Buzău, prevăzute în anexele ce fac parte integrantă din prezenta hotărâre, astfel:
· Anexa nr. 1 : Hartă strategică de zgomot rutier (Lzsn),

· Anexa nr. 2 : Hartă strategică de zgomot rutier (Ln),

· Anexa nr. 3: Hartă strategică de zgomot rutier pe drumurile naționale (Lzsn),

· Anexa nr. 4: Hartă strategică de zgomot rutier pe drumurile naționale (Ln),
· Anexa nr. 5: Harta zonelor liniștite pentru zgomotul rutier – Lzsn (în parcuri),

· Anexa nr. 6: Harta zonelor liniștite pentru zgomotul rutier – Ln (în parcuri),

· Anexa nr. 7: Harta zonelor liniștite pentru zgomotul rutier pe drumurile naționale – Ln (în parcuri),

· Anexa nr. 8: Harta zonelor liniștite pentru zgomotul rutier pe drumurile naționale – Lzsn (în parcuri),

· Anexa nr. 9: Harta de conflict pentru zgomotul rutier (Lzsn),

· Anexa nr. 10: Harta de conflict pentru zgomotul rutier (Ln),

· Anexa nr. 11: Harta de conflict pentru zgomotul rutier pe drumurile naționale (Lzsn),

· Anexa nr. 12: Harta de conflict pentru zgomotul rutier pe drumurile naționale ( Ln),

· Anexa nr. 13: Harta strategică de zgomot industrial (Lzsn),

· Anexa nr. 14: Harta strategică de zgomot industrial (Ln),

· Anexa nr. 15: Harta zonelor liniștite pentru zgomotul industrial Lzsn (în parcuri),

· Anexa nr. 16: Harta zonelor liniștite pentru zgomotul industrial – Ln ( în parcuri),

· Anexa nr. 17: Harta de conflict pentru zgomotul industrial (Lzsn),

· Anexa nr. 18: Harta de conflict pentru zgomotul industrial (Ln).
      Art.2.- Primarul municipiului Buzău, prin intermediul Direcției Tehnice, va aduce la îndeplinire prevederile prezentei hotărâri. 
 PREŞEDINTE DE ŞEDINŢĂ,

consilier local Ionuț – Sorin Apostu




                     CONTRASEMNEAZĂ:

SECRETARUL GENERAL AL MUNICIPIULUI BUZĂU, 

          Eduard Pistol

Buzău, 22 decembrie 2020    
Nr. 289
Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. (1), coroborat cu art. 5, lit. ee) din O.U.G. nr. 57/2019 privind Codul administrativ, cu modificările și completările ulteriore, cu un număr de 22 voturi pentru, 0 abţineri şi 0 voturi împotrivă, din numărul total de 22 consilieri în funcţie şi 22 consilieri prezenţi la şedinţă.                                                                          

    




   ROMÂNIA

JUDEŢUL BUZĂU

MUNICIPIUL BUZĂU

- PRIMAR -

Nr. 423/CLM/14.12.2020
REFERAT  DE  APROBARE
la proiectul de hotărâre privind aprobarea hărţilor strategice 
de zgomot pentru municipiul Buzău
În conformitate cu legislaţia în vigoare hărţile strategice de zgomot  şi planul de acţiune pentru reducerea nivelului zgomotului ambiental, reprezintă un set de acţiuni pe termen lung care au ca scop reducerea nivelului de zgomot, acesta fiind un factor dăunător din punctul de vedere al sănătăţii umane. Din acest motiv, scopul acestora este de a contribui la crearea unui mediu înconjurător sănătos, iar acţiunile cuprinse în el să influenţeze dezvoltarea socio-economică a zonei şi strategia teritorială globală, implicând participarea diferitor departamente ale administraţiei şi a cetăţenilor în general. 

         Conform prevederilor Legii nr.121/2019 privind evaluarea şi gestionarea zgomotului ambiant, autorităţile administraţiei publice locale trebuie să  realizeze cartarea zgomotului, să elaboreze hărţile strategice de zgomot, planurile de acţiune şi să creeze baza de date geospaţială necesară realizării hărţilor strategice de zgomot pentru următoarele: 

    a) traficul rutier şi de tramvaie de pe drumurile din interiorul aglomerărilor; 

    b) drumurile naţionale, drumurile judeţene sau comunale aflate în administrarea unei autorităţi a administraţiei publice locale, care au un trafic mai mare de 3 milioane de treceri de vehicule pe an, indiferent dacă se află poziţionate în interiorul sau în exteriorul unor aglomerări;

    c) amplasamentele unde se desfăşoară activităţi industriale prevăzute în <LLNK 12013   278 12 204   1 33>anexa nr. 1 la Legea nr. 278/2013, cu modificările şi completările ulterioare, aflate în interiorul aglomerărilor, sau cele din exteriorul aglomerărilor dacă activitatea acestora influenţează nivelele de zgomot din interiorul aglomerărilor.
         Hărţile strategice de zgomot pentru municipiul Buzău au fost realizate conform Contractului de prestări servicii nr. 147.778/02.12.2019 și transmise spre avizare către Agenția Pentru protecția Mediului Buzău, care în urma evaluării acestora, a transmis Avizul favorabil nr. 14751/28.10.2020. 

          După obținerea avizului din partea APM Buzău, hărţile strategice de zgomot  trebuie aprobate prin hotărâre  de Consiliu Local al municipiului Buzău, urmând ca după aprobarea acestora să fie întocmit şi aprobat  planul de acţiune pentru gestionarea şi reducerea nivelului zgomotului ambiental.     

           Anexez proiectul de hotărâre în vederea adoptării de către dumneavoastră în forma şi conţinutul prezentat.
P R I M A R
Constantin Toma

ROMÂNIA

JUDEŢUL  BUZĂU

PRIMĂRIA MUNICIPIULUI BUZĂU

DIRECȚIA TEHNICĂ
Nr. 136.677/14.12.2020
R A P O R T

la proiectul de hotărâre pentru aprobarea hărţilor strategice de zgomot    
 pentru municipiul Buzău
           Conform legislaţiei în vigoare hărţile strategice de zgomot  şi planul de acţiune pentru reducerea nivelului zgomotului ambiental, reprezintă un set de acţiuni pe termen lung care au ca scop reducerea nivelului de zgomot, acesta fiind un factor dăunător din punctul de vedere al sănătăţii umane. Din acest motiv, scopul acestora este de a contribui la crearea unui mediu înconjurător sănătos, iar acţiunile cuprinse în el să influenţeze dezvoltarea socio-economică a zonei şi strategia teritorială globală, implicând participarea diferitor departamente ale administraţiei şi a cetăţenilor în general. 
           Având în vedere prevederile Legii nr.121/2019 privind evaluarea şi gestionarea zgomotului ambiant, autorităţile administraţiei publice locale trebuie să elaboreze şi să aprobe hărţile strategice de zgomot.

         Hărţile strategice de zgomot pentru municipiul Buzău au fost realizate conform Contractului de prestări servicii nr. 147.778/02.12.2019 de către SC ACCON ENVIRONMENT SRL și transmise spre avizare către Agenția Pentru protecția Mediului Buzău, care în urma evaluării, a transmis Avizul favorabil nr. 14751/28.10.2020. 

          După obținerea avizului din partea APM Buzău, hărţile strategice de zgomot  trebuie aprobate prin hotărâre  de Consiliu Local al municipiului Buzău, urmând ca după aprobarea acestora să fie întocmit şi aprobat  planul de acţiune pentru gestionarea şi reducerea nivelului zgomotului ambiental.  
             Legenda pentru denumirile prescurtate din Anexele hărților strategice de zgomot:

1. LZSN  - indicator de zgomot pentru zi-seară-noapte,
2. Ln - indicator de zgomot pentru perioada de noapte.
 În acest scop s-a elaborat alăturatul proiect de hotărâre, pentru a fi introdus pe ordinea de zi a şedinţei Consiliului Local al Municipiului Buzău.  

Director Executiv,
                                                    Ileana Bănucu                        

